The Backrooms (סדרת רשת)

ה־**Backrooms**, (ידוע גם בשם **Kane Pixels' Backrooms** או **ה-Backrooms של קיין פיקסלס**) כדי להבחין ביניהם לבין האגדה האורבנית הכללית), היא סדרת רשת חצי-אנתולוגית שיצר היוטיובר והקולנוען האמריקאי . הסדרה מבוססת על אגדת האינטרנט The Backrooms, והחלה ב־2022 עם הסרטון הקצר **"The Backrooms (Found Footage)"**, שצבר למעלה מ־73 מיליון צפיות נכון למרץ 2026.

פרסונס הרחיב את הסדרה עם עשרים סרטונים נוספים. עיבוד קולנועי נמצא בפיתוח, בהשתתפות פרסונס כבמאי, צ'ואיטל אג'יופור כשחקן בתפקיד ראשי ובהפקת אולפן A24.

בינואר 2023 נכנסה הסדרה להפסקה, וחזרה עם פרק חדש בספטמבר 2024.

העלילה מתמקדת בעיקר ב־"Async", מוסד מחקר בדיוני המגלה את ה־Backrooms (המכונה בתוך הסדרה *"המתחם"*) ומנסה לתעד ולחקור אותו.

## תקציר העלילה
הסדרה מתרחשת בעיקר בשנות ה־90, ומתמקדת בארגון מחקר בדיוני בשם Async, אשר מגלה את ה־Backrooms (המכונה בתוך העלילה "*המתחם*") ומנסה לחקור ולתעד אותו.

לאחר הגילוי, מתחילה עלייה חדה במקרי היעלמות של בני אדם. רוב הסרטונים עוסקים באנומליות שונות ש־Async נתקל בהם בתוך המתחם.

## פיתוח ונושאים
לאחר שיצר כמה סרטונים בהשראת מתקפת הטיטאנים חיפש קיין פרסונס רעיונות חדשים. בזמן שהיה בין פרויקטים, הוא נתקל בהדמיה ישנה ששמר – מה שהוביל אותו ליצור סרטון בסגנון *[[Found Footage|found footage]]* על ה־Backrooms. לדבריו, הוא היה מודע רק ברמה כללית לתמונה ולכיתוב המקוריים, שראה באינסטגרם שנתיים קודם לכן, אך לא הכיר את הקהילה שנבנתה סביב הקונספט.

בראיון אמר:"נתקלתי שוב בתמונה המקורית על המחשב שלי וחשבתי – מעניין אם אצליח לפתוח את תוכנת התלת-ממד שלי, Blender, ולנסות ליצור סצנה בסביבה הזאת".הוא יצר הדמיית מבחן של כיסא שנזרק בקיר בתוך ה־Backrooms – שוט ששולב מאוחר יותר בסרטון הראשון. את הסרטון השלם יצר בעזרת Blender ואדובי אפטר אפקטס, והוא לקח לו חודש של עבודה.

בהמשך הרחיב פרסונס את הרעיון לסדרת סרטונים, ובה הציג לראשונה את "Async" – מוסד מחקר בדיוני שמגלה את ה־Backrooms בסוף שנות ה־80 ומבצע בהם ניסויים. בחלק מהסרטונים המאוחרים שולבו אנימציות דמויות שנעשו בטכנולוגיית motion capture (לכידת תנועה).

בראיון ל־ABC News תיאר פרסונס את הסדרה כ"סיפור שמתפתח לאט, המתמקד הן בפוליטיקה של Async והממשל האמריקאי, והן בפונקציות המוזרות והעל-מציאותיות של המתחם".

השפעה מרכזית על הסדרה הייתה האסתטיקה האינטרנטית של liminal spaces (מרחבים לימינליים). בראיון ל־Vice הסביר ש־Backrooms הן בעיניו התגלמות של זיכרונות מטושטשים מהילדות – כמו תמונות משפחתיות ישנות משנות ה־90 וה־2000:"הפלאש תמיד דלוק, התאורה נראית רע, הקירות צהובים, והאיזון הלבן פשוט לא נכון".

## קבלה וביקורת
הסדרה זכתה לביקורות חיוביות ברובן. הסרטון הראשון קיבל שבחים מהמבקרים:
* אתר WPST כינה אותו "הסרטון הכי מפחיד באינטרנט.
* Otaku USA סיווג את הסדרה כאימת אנלוג (analog horror), בעוד Dread Central ו־Nerdist השוו אותה לטובה למשחק Control (2019).
* Kotaku שיבח את הסדרה על איפוק ביצירת המתח והאימה, בעוד Boing Boing העריך שבעתיד היא תזכה לעיבוד קולנועי הוליוודי "מהוקצע אך מאכזב", בדומה לסלנדרמן.

קיין פרסונס סיפר שלא ידע על קיומה של קהילת מעריצים קיימת ל־Backrooms, והופתע מהתגובות לסרטון הראשון – כמו:"אתה עושה את זה לא נכון, איפה ה־smilers של רמה 1?", או "אמורים להיות מחייכים ברמה הראשונה". לדבריו, עם הזמן הגרסה שלו הפכה לנפוצה ומקובלת, עד כדי כך ש"הקהל כמעט שכח את המקור".

על עבודתו, קיבל פרס Creator Honor בטקס פרסי Streamy ה־12, מטעם The Game Theorists.

סך הצפיות של הסדרה עבר את 190 מיליון.

## עיבוד קולנועי

לאחר פרסום הסרטון The Backrooms (Found Footage), פנו אל קיין פרסונס מספר אולפנים בבקשה לעבד את הרעיון לסרט באורך מלא. בתחילה הציע פרסונס להפוך את הסיפור לסדרת קומיקס במקום סרט קולנועי.

בפברואר 2023 הודיעה חברת ההפקות A24, שזכתה במכרז על הזכויות, כי החלה בעבודה על עיבוד קולנועי לסדרת ה־Backrooms, כאשר פרסונס ישמש כבמאי.

רוברטו פאטינו יכתוב את התסריט, והמפיקים הם:
* ג'יימס ואן ומייקל קליר מטעם אטומיק מונסטר
* שון לוי, דן כהן ודן לוין מטעם 21 Laps Entertainment
* פיטר צ'רנין מטעם Chernin Entertainment

השחקנים הראשיים בסרט יהיו צ'ואיטל אג'יופור ורנאטה ריינסבה, והצילומים צפויים להתחיל בקיץ.

## ראו גם
* החדרים האחוריים (סרט)
* The Backrooms
* אגדה אורבנית
* Found footage

## קישורים חיצוניים
* 
* 
* 

## ביאורים

## הערות שוליים

קטגוריה:סדרות רשת